# Euskarabildua jardunaldiak

Euskarabildua jardunaldiak 2012tik urtero urrian Donostian (Gipuzkoa) euskara eta teknologia gaitzat hartuta antolatzen diren jardunaldiak dira. Indar berezia jartzen dute teknologia libreen sozializazioan
Ametzagaiña, Iametza eta ARGIA dira antolatzaileak, eta Eusko Jaurlaritzako Hizkuntza Politika Saila, Gipuzkoako Aldundia eta Donostiako Udala ditu babesle, besteak beste.
Jardunaldiak abiatu zirenetik gai asko jorratu dira, beti ere euskara eta ingurune digitaletan zentratuta. Besteak beste, software librea, ikus-entzunezkoak, ingurune digitalak, marketina, adimen artifiziala, gauzen internet, errealitate areagotua, errealitate birtuala, big data, gobernu irekiak, hodeia, pribatutasuna, kutsadura digitala, teknologia libreak, google, fedibertsoa, algoritmoak... landu dira.

## Edizioak

| # | Urtea | Izenburua | Helburua |
| 1 | 2012 | Teknologia berriak euskararen erabilera sozialaren zabalkundean | Teknologia berriek euskara bezalako hizkuntza baten erabilera sozialaren zabalkundean nola lagundu dezaketen aztertzea. |
| 2 | 2013 | Ikusi eta entzun | Multimedia produkzioaren gako komunikatibo eta teknologikoak jorratzea. |
| 3 | 2014 | IKTak jakintzaren mesedetan | IKTen garaian duten garrantzia lantzea hainbat arlo jorratuz. |
| 4 | 2015 | Mundua bete pantaila | Komunikazio eta marketin eredu berriak gailu ugaritako errealitatean ezagutzea. |
| 5 | 2016 | Komunikazio emozionala | Tresna eta jokabide komunikatiboek gizartea nola mugiarazten duten aztertzea. |
| 6 | 2017 | Teknologia aurreratuak marketin eta komunikazio esparruan | Adimen artifiziala, gauzen internet, errealitate areagotua, errealitate birtuala, big data... horrek guztiak nola eragiten dion euskarari lantzea. |
| 7 | 2018 | Gobernu irekietarako teknologiak | Gardentasuna, parte hartzea eta berrikuntzaren gainean hausnartzea. |
| 8 | 2019 | Hodeia ez da existitzen, beste norbaiten ordenagailua da | Burujabetza teknologikoaren gaineko lanketa egitea. |
| 9 | 2020 | Zer ari da gertatzen gure pribatutasunarekin pandemia garaian? | Datuen izurriaren gainean hausnartzea, pribatutasuna lehen lerrora ekartzea. |
| 10 | 2021 | Zenbat kutsatzen du like batek? | Mundu osorako internet jasangarria lantzeko hausnarketak egitea. |
| 11 | 2022 | Utopia existitzen da | Teknologia libre, deszentralizatu eta federatuen aldeko apustua egitea. |
| 12 | 2023 | Utopiatik egunerokora | Google gabeko aukera burujabeak lantzea. |
| 13 | 2024 | Artifiziala ez den teknologia | Datuen kudeaketa eta algoritmoen demokratizazioa jorratzea. |

## Erreferentziak

* ↑ ««Hezkuntzaren digitalizazioan eremua libre uzten zaie teknologia enpresei»» Berria 2022-10-28 (Noiz kontsultatua: 2024-09-24).
* ↑ «Euskarabildua» Euskarabildua (Noiz kontsultatua: 2024-09-24).
* ↑ «Euskarabildua 2012» Euskarabildua (Noiz kontsultatua: 2024-09-24).
* ↑ «Euskarabildua 2013» Euskarabildua (Noiz kontsultatua: 2024-09-24).
* ↑ «Euskarabildua 2014» Euskarabildua (Noiz kontsultatua: 2024-09-24).
* ↑ «Euskarabildua 2015» Euskarabildua (Noiz kontsultatua: 2024-09-24).
* ↑ «Euskarabildua 2016» Euskarabildua (Noiz kontsultatua: 2024-09-24).
* ↑ «Euskarabildua 2017» Euskarabildua (Noiz kontsultatua: 2024-09-24).
* ↑ «Euskarabildua 2018» Euskarabildua (Noiz kontsultatua: 2024-09-24).
* ↑ «Euskarabildua 2019» Euskarabildua (Noiz kontsultatua: 2024-09-24).
* ↑ «Euskarabildua 2020» Euskarabildua (Noiz kontsultatua: 2024-09-24).
* ↑ «Euskarabildua 2021» Euskarabildua (Noiz kontsultatua: 2024-09-24).
* ↑ «Euskarabildua 2022» Euskarabildua (Noiz kontsultatua: 2024-09-24).
* ↑ «Euskarabildua 2023» Euskarabildua (Noiz kontsultatua: 2024-09-24).
* ↑ «Euskarabildua 2024 - Artifiziala ez den teknologia: Datuen kudeaketa eta algoritmoen demokratizazioa» Euskarabildua (Noiz kontsultatua: 2024-09-24).

## Ikus, gainera

* Euskara eta ingurune digitala
* Erronka digitalak - Ikusgela

## Kanpo estekak

* Webgune ofiziala
* Datuak: Q130359876